Author: Irene
Last saved by: faXcooL
Company: Microsoft Corporation

Postul: B1 TV
Perioada: 20 mai − 20 iunie 2009

Postul | Ziua, ora | Emisiunea, autorul greşelii | Greşeala | Varianta corectă | Explicaţia

B1 TV

21.V,
09.18

710
Crawl

Dulgheru a învins-o în optimi[,] pe a cincea favorită, italianca Sara Errani, în două seturi, cu 6-3, 6-4.

Dulgheru a învins-o în optimi pe a cincea favorită, italianca Sara Errani, în două seturi, cu 6-3, 6-4.

Punctuaţie: complementul direct şi subordonata completivă directă nu se despart prin virgulă de termenul regent.

B1 TV

21.V,
09.25

710
Prezentator

„Sida, ultima frontieră”, îmi spune antetul de deasupra

„Sida, ultima frontieră”, îmi spune antetul

Semantică: pleonasm. Conform definiţiei din DEX, sensul substantivului antet este „indicaţie tipărită în partea de sus a unei foi de hârtie sau a unui plic, cuprinzând numele, adresa etc. unei instituţii sau ale unei persoane.”

B1 TV

21.V,
09.28

710
Crawl

A declarat economistul şef al BNR

A declarat economistul-şef al BNR

Grafie: absenţa cratimei din structura substantivului compus.

B1 TV

21.V,
09.35

710
Prezentatoare

în condiţiile în care copiii trebuiesc supravegheaţi

în condițiile în care copiii trebuie supravegheaţi

Morfologie: verbul a trebui la indicativ prezent are o singură formă (la plural la fel ca la singular): trebuie.

B1 TV

21.V,
09.35

710
Crawl

Tg Mureş

Târgu-Mureş

Grafie: toponimul din coloanele alăturate se scrie cu cratimă, Târgu-Mureş.

B1 TV

21.V,
09.49

710
Prezentator

apoi după aia să vă daţi seama

apoi să vă daţi seama
după aia să vă daţi seama

Semantică: pleonasm.

B1 TV

21.V,
10.01

Promo
Ioana Reit

Evenimentele se succed rapid

Evenimentele se succedă rapid

Morfologie: verbul din coloanele alăturate este de cojungarea I şi are forma de infinitiv a se succeda, iar la persoana a III-a, indicativ prezent are forma se succedă.

B1 TV

24.V,
11.38

Căminul de 5 stele
Luana Ibacka

Din punct de vedere al ambientării, al decorării, al arhitecturii

Din punctul de vedere al ambientării, al decorării, al arhitecturii

Sintaxă: gruparea prepoziţională are forma din punctul de vedere atunci când este urmată de un substantiv în genitiv şi din punct de vedere, atunci când este urmată de un adjectiv.

B1 TV

24.V,
11.48 -  11.49

Luana Ibacka
Căminul de 5 stele
Luana Ibacka

Transcrierea fără diacritice a mesajului pictorului Peter Mitchev

–

Neglijenţă de tehnoredactare.

B1 TV

24.V,
11.50

Căminul de 5 stele
Luana Ibacka

Întregul reportaj despre [...], despre impresarierea Nicoletei Zagura  le veţi găsi în următorul număr....

Întregul reportaj despre [...], despre impresarierea Nicoletei Zagura  îl veţi găsi în următorul număr....

Sintaxă: dezacord al cliticului în acuzativ. Complementul direct se realizează prin substantivul la numărul singular reportaj, reluat prin cliticul cu formă de singular îl, nu prin cel cu formă de plural le.

B1 TV

24.V,
12.02

Totul despre casa mea
Luana Ibacka

spray-uri-retuş
[şpreiuri]

[spreiuri]-retuş

Ortoepie: pronunție greşită a substantivului spray.

B1 TV

24.V,
12.04

Totul despre casa mea
Luana Ibacka

Aţi realizat în parcursul celor 11 ani de când lucraţi

Aţi realizat pe parcursul celor 11 ani de când lucraţi

Sintaxă: folosire improprie a prepoziţiei în.

B1 TV

24.V,
12.04

Totul despre casa mea
Luana Ibacka

Să încercăm în parcursul emisiunii

Să încercăm pe parcursul emisiunii

Sintaxă: folosire improprie a prepoziţiei în.

B1 TV

24.V,
12.09

Totul despre casa mea
Luana Ibacka

Trebuie să fii un cunoscător ale produselor

Trebuie să fii un cunoscător al produselor

Sintaxă: dezacord al articolului genitival, care trebuie să aibă formă de masculin singular.

B1 TV

27.V,
20.05

Naşul
Radu Moraru

Vom difuza un film interesant... cred că este în premieră pe televiziune

Vom difuza un film interesant... cred că este în premieră la televiziune

Sintaxă: folosirea improprie a prepoziţiei pe.

B1 TV

27.V,
20.23

Naşul
Radu Moraru

hackerii [hacării]

[hecării]

Ortoepie: pronunţie greşită a substantativului hacker.

B1 TV

27.V,
20.27

Naşul
Radu Moraru

Tăceţi din gură

Tăceţi

Semantică: pleonasm.

B1 TV

27.V,
20.39

Naşul
Radu Moraru

specialişti pe imobiliare

specialişti în imobiliare

Sintaxă: folosire improprie a prepoziţiei în.

B1 TV

27.V,
20.42

Naşul
Radu Moraru

peste două luni de zile maxim, ca să vedem dacă se autosesizează

peste două luni de zile maximum, să vedem dacă se autosesizează

Morfologie: maximum are valoare  adverbială, iar maxim, valoare adjectivală.

B1 TV

27.V,
20.51

Naşul
Radu Moraru

avem peste tot [farseori]

Avem peste tot [farsori]

Ortoepie: pronunţie greşită a substantivului farsor (pronunţia corespunde grafiei).

B1 TV

27.V,
22.42

Titrajul unui film documentar prezentat la emisiunea Naşul

ca să suprime propria populaţia

ca să suprime propria populaţie

Neglijenţă de tehnoredactare.

B1 TV

27.V,
22.58

Titrajul unui film documentar prezentat la emisiunea Naşul

nu există nici o limită asupra valorii

Nu există nicio limită asupra valorii

Grafie: Conform DOOM^2, adjectivele negative niciun, nicio se scriu legat.

B1 TV

28.V,
12.16

Ştiri
Voce

şaptisprezece mii cinci sute cincizeci de soldați

şaptesprezece mii cinci sute cincizeci de soldaţi

Ortopie: pronunţie greșită a numeralului; acesta are structura şapte + spre + zece.

B1 TV

28.V,
12.17

Ştiri
Prezentator

În timpul celor 8 ani de preşedenţie

În timpul celor 8 ani de preşedinţie

Lexic: substantivul preşedinţie este derivat de la substantivul preşedinte cu sufixul -ie.

B1 TV

29.V,
09.34

710
Crawl

informează site-ului oficial al trupei

informează site-ul oficial al trupei

Neglijenţă de tehnoredactare.

B1 TV
B1 TV

29.V,
09.43

710
Prezentatoarea rubricii Secrete la vedere

Vreau culoarea faimoasei Penelopei Cruze

Vreau culoarea faimoasei Penelope Cruze

Sintaxă: propagarea nejustificată a acordului (atunci când un adjectiv este antepus substantivului, doar acesta primeşte articolul hotărât, nu şi substantivul ce-i urmează).

B1 TV

29.V,
12.06

Ştiri
Titlu

Pacienţii în stare bună
(cu referire la cei trei pacienţi români  infectaţi cu virusul AH1N1 internaţi la Institutul „Matei Balş”)

Pacienţii, în stare bună

Punctuaţie: elipsa verbului trebuie marcată grafic prin virgulă.

B1 TV

29.V,
12.06

Ştiri
Reporter

Acei pacienţi nu au prezentat nicio simptomă

Acei pacienţi nu au prezentat niciun simptom

Morfologie: substantivul din coloanele alăturate este de genul neutru şi are formele simptom – simptome.

B1 TV

29.V,
12.15

Ştiri
Voce

O sursă apropiată preşedenţiei cehe

O sursă apropiată preşedinţiei cehe

Lexic: substantivul preşedinţie este derivat de la substantivul preşedinte cu sufixul -ie.

B1 TV

29.V,
12.15

Ştiri
Voce

Numărul de persoane care are o carieră militară

Numărul de persoane care au o carieră militară

Sintaxă: dezacord între subiect şi predicat.

B1 TV

29.V,
12.17

Ştiri
Mădălina Ilinca

Cântăreţul se află în covalescenţă

Cântăreţul se află în convalescenţă

Lexic, ortoepie: necunoaşterea sau pronunţia greşită a substantivului convalescenţă (< fr. convalescence).

B1 TV

29.V,
12.17

Ştiri 
Titlu

Gahan operat de tumoră canceroasă

Gahan, operat de tumoare canceroasă

Punctuaţie: elipsa verbului auxiliar trebuie marcată grafic prin virgulă.

B1 TV

29.V,
12.18

Ştiri
Mădălina Ilinca

Sunt protaganiştii unuia dintre cele mai accesate postări de pe internet

Sunt protagoniştii uneia dintre cele mai accesate postări pe internet

Sintaxă: dezacord; pronumele nehotărât trebuie să aibă formă de feminin singular, ca substantivul pe care îl substituie.

B1 TV

31.V,
11.30

Căminul de 5 stele

Transcrierea traducerilor pe ecran fără diacritice

–

Neglijenţă de tehnoredactare.

B1 TV

31.V,
11.42

Căminul de 5 stele
Titraj

Raportul calitate preţ[,] este cel mai important

Raportul calitate–preţ este cel mai important

Grafie: ideea de raport trebuie marcată grafic prin linie de pauză între elementele care constituie membrii raportului.
Punctuaţie: folosirea virgulei între propoziţia subiectivă şi propoziţia regentă.

B1 TV

31.V,
11.43

Căminul de 5 stele
Prezentatoare

Which part of Italy you have the factory?

In which part of Italy do you have the factory?

Sintaxă: formulare greşită a enunţului în limba engleză (absenţa auxiliarului şi a prepoziţiei).

B1 TV

31.V
11.45

Căminul de 5 stele
Prezentatoare

Stă şi în puterea dumneavoastră de a-i convinge pe studenţi

Stă şi în puterea dumneavoastră a-i convinge pe studenţi

Sintaxă: folosirea nejustificată a prepoziției de ca element de legătură între expresia a sta în puterea cuiva şi verbul la infinitiv care îi urmează.

B1 TV

31.V,
12.07

Totul despre casa mea
Prezentatoare

Căldura corpului şi a becului este suficientă ca să menţină o ambianţă

Căldura corpului şi a becului sunt suficiente ca să menţină o ambianţă

Sintaxă: dezacord între subiectul multiplu (alcătuit din substantivul căldura şi pronumele a) şi predicatul nominal.

B1 TV

31.V,
12.24

Totul despre casa mea
Prezentatoare

Persoane din staff-ul acestei firme

Cei/Câţiva din personalul acestei firme

Lexic: folosirea englezismului staff în locul substantivului corespondent din română –personal.

B1 TV

31.V,
12.28

Totul despre casa mea
Prezentatoare

Sunt adaptaţi cerinţelor pieţii noastre

Sunt adaptaţi cerinţelor pieţei noastre

Morfologie: forma greşită de genitiv-dativ a substantivului piaţă.

B1 TV

31.V,
12.29

Totul despre casa mea
Prezentatoare

Suntem ca într-un episod din soap opera

Suntem ca într-un episod dintr-o telenovelă

Lexic: folosirea englezismului soap opera în locul substantivului românesc telenovelă.

B1 TV

31.V,
12.30-12.31

Totul despre casa mea
Crawl

Mesajele de pe crawl fără diacritice

–

Neglijenţe de tehnoredactare.

B1 TV

1.VI,
20.17

Naşul
Radu Moraru

Ori iniţial EURIBOR-ul era pe la 6%

Or, iniţial, EURIBOR-ul era de 6%

Ortoepie: pronunţie greşită a conjuncţiei adversative or.

B1 TV

1.VI,
20.17

Naşul
Radu Moraru

Ori creditele nu au scăzut

Or, creditele au scăzut

Ortoepie: pronunţie greşită a conjuncţiei adversative or.

B1 TV

1.VI,
20.40

Naşul
Radu Moraru

Să-şi plătească rata care i-o calculează banca fiecăruia

Să-şi plătească rata pe care i-o calculează banca fiecăruia

Sintaxă: folosire invariabilă, fără prepoziţia gramaticalizată pe, a relativului complement direct.

B1 TV

1.VI,
21.00

Naşul
Radu Moraru

Pentru că dumneavoastră trebuie să vă gândiţi următorul lucru

Pentru că dumneavoastră trebuie să vă gândiţi la următorul lucru

Sintaxă: verbul a gândi nu este tranzitiv, ci este urmat de prepoziţia la, care introduce complementul prepoziţional.

B1 TV

1.VI,
21.00

Naşul
Radu Moraru

Nu-ţi fă credit!

Nu-ţi face credit!

Morfologie: forma de imperativ negativ a verbelor se formează de la forma de infinitiv a acestora.

B1 TV

1.VI,
21.25

Naşul
Radu Moraru

Din punct de vedere al unor calcule

Din punctul de vedere al unor calcule

Sintaxă: gruparea prepoziţională are forma din punctul de vedere atunci când este urmată de genitiv şi din punct de vedere, atunci când este urmată de un adjectiv

B1 TV

1.VI
21.27

Naşul
Radu Moraru

32% se face tot pe firmele mici

32% se face tot la firmele mici

Sintaxă: folosirea improprie a prepoziţiei pe.

B1 TV

1.VI
21.27

Naşul
Radu Moraru

Ori eu plătesc...

Or, eu plătesc...

Ortoepie: pronunţie greşită a conjuncţiei adversative or.

B1 TV

1.VI
21.29

Naşul
Radu Moraru

O sută şi ceva de mii de intreprinderi

O sută şi ceva de mii de întreprinderi

Lexic: forma substantivului este întreprindere (< a întreprinde).

B1 TV

1.VI
21.32

Naşul
Radu Moraru

Vroiam să mai fac o precizare

Voiam să mai fac o precizare

Morfologie: Norma literară actuală nu acceptă formele hibride de imperfect de acest tip (a voi + a vrea), vezi DOOM^2.

B1 TV

1.VI
22.02

Naşul
Radu Moraru

La Gigi Becali poţi să-i ierţi nişte derapaje

Lui Gigi Becali poţi să-i ierţi nişte derapaje

Sintaxă: folosirea construcţiei prepoziţionale cu la în locul dativului este neliterară.

B1 TV

2.VI,
12.00-12.04

Ştiri 
Titlu

Dispută pe salarizarea unică

Dispută cu privire la/privind salarizarea unică

Sintaxă: folosire improprie a prepoziţiei pe în locul unei prepoziţii sau locuţiuni prepoziţionale cu sens relaţional.

B1 TV

2.VI,
12.04

Ştiri
Reporter

Aceştia nu au voie să aibe

Aceştia nu au voie să aibă

Morfologie: forma de conjunctiv a verbului a avea la persoana a III-a singular şi plural este să aibă.

B1 TV

3.VI,
19.12

6! Vine presa!
Crawl

dilema fonduilor insuficiente

dilema fondurilor insuficiente

Greşeală de tehnoredactare.

B1 TV

3.VI,
19.13

6! Vine presa!
Crawl

ministerele noastre imoprtante

ministerele noastre importante

Greşeală de tehnoredactare.

B1 TV

3.VI,
19.14

6! Vine presa!
Crawl

răspunzand unor acuzaţii

răspunzând unor acuzaţii

Lipsa parţială a diacriticelor.

B1 TV

3.VI,
19.15, corectat la 19.20

6! Vine presa!
Burtieră

Titlu se decide numai în provincie

Titlul se decide numai în provincie

Neglijenţă în tehnoredactare: lipsa articolului hotărât.

B1 TV

3.VI,
20.19

Naşul
Radu Moraru

Ea e ziarist pe economic.

Ea e ziarist în domeniul economic.

Sintaxă: extinderea incorectă a prepoziţiei pe.

B1 TV

4.VI,
12.00

Ştiri
Ioana Reit

Cele două persoane noi depistate

Cele două persoane nou depistate

Sintaxă: nou este adverb, deci nu se acordă.

B1 TV

4.VI,
12.08

Ştiri
Reporter

Optisprezece mii de autovehicule

Optsprezece mii de autovehicule

Ortoepie: structura numeralului din coloana alăturată este opt + spre + zece.

B1 TV

4.VI,
12.13

Ştiri
Ioana Reit

... în încercarea de a înăbuşi orice încercare de comemorare

... în tentativa/planul/demersul de a înăbuşi orice încercare de comemorare

Lexic, stilistică: repetiţie deranjantă a substantivului încercare.

B1 TV

4.VI,
12.14

Ştiri
Ioana Reit

Două cazuri de infestare cu gripă porcină

Două cazuri de infectare cu gripă porcină

Lexic: Pornind de la sensul din DEX al verbului corespondent, semnificaţia derivatului infestare este pustiire, nimicire, invadare. În acest context trebuie să se folosească substantivul infectare, care are sensul transmitere de  microbi, răspândire de substanţe vătămătoare, contaminare.

B1 TV

4.VI,
12.16

Ştiri
Voce

O sută şaptisprezece oameni

O sută şaptesprezece oameni

Ortoepie: numeralul are structura șapte + spre + zece.

B1 TV

4.VI,
20.35

Naşul
Radu Moraru

În zece ani maxim dispar liberalii.

În zece ani maximum dispar liberalii.

Morfologie: forma maxim are utilizare adjectivală, iar maximum, utilizare adverbială.

B1 TV

4.VI,
20.35

Naşul
Radu Moraru

Surpriza pregătită de „Evenimentul Zilei” în această seară se developează.

Surpriza pregătită de „Evenimentul Zilei” în această seară se dezvăluie.

Semantică: verbul a developa (din fr. développer) nu este adecvat semantic în acest context. Acesta are sensurile: „trata cu un reactiv chimic un film, o placă sau hârtie fotografică care au fost expuse, pentru a face să apară imaginea; a face să apară (prin diverse procedee) semnele scrise cu cerneală simpatică.”

B1 TV

4.VI,
20.47

Naşul
Radu Moraru

... credeţi-mă!

... credeţi-mă!

Morfologie, fonetică: verbele de conjugarea a treia, terminate în -e, se accentuează pe radical, spre deosebire de cele de conjugarea a doua, terminate în -ea, care se accentuează pe flectiv.

B1 TV

4.VI,
21.28

Naşul
Radu Moraru

Milioane de români sunt cu ţinta pe el.

Milioane de români sunt cu ochii pe el.

Lexic: construcţia a fi cu ochii pe cineva/ceva este fixată, a fi cu ţinta pe cineva nu reprezintă o unitate stabilă şi consacrată, este, probabil, o creaţie de moment.

B1 TV

4.VI,
21.39

Naşul
Radu Moraru

„Evenimentul zilei” se lansează pe acest format TV.

„Evenimentul zilei” se lansează în acest format TV.

Sintaxă: extinderea incorectă a prepoziţiei pe.

B1 TV

4.VI,
22.07

Naşul
Radu Moraru

Profesorul care educă vieţi şi creşte generaţii

Profesorul care formează vieţi şi creşte generaţii

Semantică: verbul a educa se foloseşte numai în legătură cu referenţi umani sau cu deprinderi şi trăsături specific omeneşti (a educa un copil, a-şi educa răbdarea): „a forma pe cineva prin educaţie; a influenţa în mod intenţionat, sistematic şi organizat dezvoltarea intelectuală, morală şi fizică a copiilor şi a tineretului sau, p. ext., a oamenilor, a societăţii etc.” (DEX). În contextul dat, nu vieţile sunt educate, ci oamenii.

B1 TV

4.VI,
22.31

Naşul
Radu Moraru

Să ascultăm cu urechea la tot felul de... piţifelnici din ăştia.

Să plecăm urechea la tot felul de... piţifelnici din ăştia.

Lexic: contaminarea a două unităţi frazeologice, a pleca urechea şi a asculta cu urechea.

B1 TV

5.VI,
23.34

Codul lui Oreste
Prezentator

Creşteţi-l, făceţi-l să rodească!

Creşteţi-l, faceţi-l să rodească!

Morfologie, fonetică: verbele de conjugarea a treia, terminate în -e, se accentuează pe radical, spre deosebire de cele de conjugarea a doua, terminate în -ea, care se accentuează pe flectiv.

B1 TV

6.VI,
21.26

Bucharest Fashion Week
Ecran

Rita Muresan

Rita Mureşan

Lipsa diacriticelor.

B1 TV

7.VI,
11.14

La limită
reluare
Burtieră

Red. şef

Redactor-şef

Ortografie: conform DOOM^2, substantivul compus redactor-şef se scrie cu cratimă.

B1 TV

7.VI,
11.25

La limită, reluare
Voce

Am butonat preţ de câteva secunde pentru introducerea locaţiei.

Am butonat preţ de câteva secunde pentru introducerea locului/destinaţiei.

Semantică: greşeala provine din necunoaşterea sensului substantivului locaţie, considerat un sinonim mai elegant al substantivului loc. Locaţie apare însă în DEX cu următoarele sensuri: 1. Închiriere; chirie plătită pentru anumite lucruri luate în folosinţă temporară; 2. (Jur.) Contract prin care una dintre părţi se obligă să procure şi să asigure celeilalte părţi folosinţa unui lucru pentru un timp determinat în schimbul unei sume de bani.”

B1 TV

7.VI,
11.38

La limită reluare
Adrian Drăgan

În privinţa performanţelor şi consumului.

În privinţa performanţelor şi a consumului.

Sintaxă: absenţa articolului posesiv genitival.

B1 TV

7.VI,
11.45

Căminul de 5 stele 
Luana Ibacka

Un aranjament care să-ţi servească la maxim spaţiul pe care-l ai

Un aranjament care să folosească la maximum spaţiul pe care-l ai

Morfologie: forma maxim are utilizare adjectivală, iar maximum, utilizare adverbială.
Lexic: verbul a servi, folosit ca tranzitiv, nu are sensul lui a folosi, potrivit aici, şi reprezintă o alegere lexico-semantică neinspirată.

B1 TV

7.VI,
12.07

Ştiri, ediţie specială
reporter Ioana Ţigănilă

Doisprezece mii de euro pe lună

Douăsprezece mii de euro pe lună

Sintaxă: dezacord al numeralului.

B1 TV

7.VI,
12.19
12.20
12.23

Totul despre casa mea
Luana Ibacka
Crawl

Total metri patrati de teren
Total metri patrati de constructie
Usa metalica intrare import Spania

Suprafaţă totală de X metri pătraţi de teren
Suprafaţă totală de X metri pătraţi de construcţie
Uşă metalică de (la) intrare importată din Spania

Lipsa diacriticelor.
Sintaxă: nemarcarea relațiilor sintactice.

B1 TV

7.VI,
12.26

Totul despre casa mea
Luana Ibacka
Crawl

În caz de nu ne mai convine...

În caz că/Dacă nu ne mai convine...

Sintaxă: forma corectă a locuţiunii conjuncţionale este în caz că. Locuţiunea prepoziţională corespondentă este în caz de: În caz de incendiu vs În caz că se răzgândeşte.

B1 TV

7.VI,
13.02

Mamaia copiilor, preselecţii
Ecran

Sihetul Marmaţiei

Sighetul Marmaţiei

Greşeală de tehnoredactare.

B1 TV

7.VI,
13.14

Condamnaţii
Adriana Stoicescu

Bună seara! Ne revedem din nou...

Ne revedem...
Ne vedem din nou...

Semantică: pleonasm.

B1 TV

7.VI,
13.36

Condamnaţii
Adriana Stoicescu

Nu mai îmi trebuie aşa ceva.

Nu îmi mai trebuie aşa ceva.

Sintaxă: topica semiadverbului mai; acesta trebuie aşezat între cliticul pronominal şi verb.

B1 TV

8.VI,
23.11

Naşul
Radu Moraru

Cartea de identitate e obligatorie s-o scoţi.

Cartea de identitate e obligatoriu s-o scoţi.

Sintaxă: obligatoriu este aici adverb, deci nu se acordă cu substantivul.

B1 TV

8.VI,
23.29

Naşul
Ecran

Sunteti de acord cu votul obligatoriu?
Trimiteti un SMS cu textul DA sau NU. Pret 0,89 euro

Sunteți de acord cu votul obligatoriu?
Trimiteţi un SMS cu textul DA sau NU. Preţ 0,89 de euro

Lipsa diacriticelor.
Sintaxă: numeralele de la douăzeci în sus sunt urmate de prepoziţia de dacă se combină cu un substantiv: 20 de oameni, 94 de voturi.

B1 TV

10.VI, 23.41

Naşul
Radu Moraru

Ce-i scria lui Veronica Micle?

Ce-i scria Veronicăi Micle?

Morfologie: genitiv-dativul substantivelor proprii feminine terminate în a se marchează sintetic, prin desinenţă.

B1 TV

15.VI,
22.27

Naşul
Crawl

Mesaje ce contin atacuri la persoana si cele care contin informatii ce nu pot fi verificate in timpul emisiunii in direct

Mesaje ce conţin atacuri la persoană şi cele care conţin informaţii ce nu pot fi verificate în timpul emisiunii în direct

Lipsa diacriticelor.

B1 TV

15.VI,
22.33

Naşul
Radu Moraru

Am fost păcăliţi în ’90 despre ceea ce va urma

Am fost păcăliţi în ’90 în legătură cu ceea ce va urma

Sintaxă: verbul a păcăli nu este compatibil sintactic cu prepoziţia despre.

B1 TV

15.VI,
22.50

Naşul
Radu Moraru

Unu’ trebuie neapărat să i-o tragă lu’ nu ştiu care

Unu’ trebuie neapărat să îşi bată joc de nu ştiu care

Stilistică: limbaj neadecvat pentru o emisiune de televiziune.

B1 TV

16.VI,
08.49

710
Revista presei

O declaraţie corectă din punct de vedere al conţinutului

O declaraţie corectă din punctul de vedere al conţinutului

Sintaxă: gruparea prepoziţională are forma din punctul de vedere atunci când este urmată de genitiv şi din punct de vedere, atunci când este urmată de un adjectiv.

B1 TV

16.VI,
20.18

Naşul
Ecran

În câteva minute Traian Băsescu în direct

În câteva minute,/: Traian Băsescu, în direct

Lipsa semnelor de punctuaţie.

B1 TV

16.VI,
20.22

Naşul
Radu Moraru

Vă promit că în toamnă o să vă spun toate culisele

Vă promit că în toamnă o să vă spun/dau toate detaliile din culise

Semantică: exprimare defectuoasă.

RECOMANDĂRI

„O surpriză pe final de emisiune” (B1 TV, 21.V, 09.37) – recomandat: la finalul emisiunii
„Am bătut pe nemţi, am bătut... ” (B1 TV, 21.V, 22.48) – recomandat: i-am bătut pe nemţi, i-am bătut...
«″Jurnalistul″ Putin» (B1 TV, 28.V, 12.16-12.18) – recomandat: „Jurnalistul” Putin
„în viziunea primului-ministru” (B1 TV, 28.V, 12.09) – recomandat: prim-ministrului
„Cu 300 de lei mai puţin pentru primul-ministru” (B1 TV, 29.V, 12.03) – recomandat: prim-ministru
„Oamenii care cumpără de aici fac parte din oameni care gândesc aşa” (B1 TV, 31.V, 12.29 ) – recomandat: Oamenii care cumpără de aici fac parte din acea categorie de oameni care gândesc aşa/Oamenii care cumpără de  aici sunt oameni care gândesc așa
Sunt folosite în mod constant ghilimelele neromâneşti de forma " ": "intelectualii lui Băsescu" (B1 TV, 03.VI, 21.59); "rabla" se extinde (B1 TV, 04.VI, 12.02); "strict secret" pe internet (B1 TV, 4.VI, 12.18) – recomandat: „”
„Tragicul accident... rămâne în continuare un mister” (B1 TV, 04.VI., 12.03) – recomandat: Tragicul accident... rămâne un mister
„că chestia asta” (B1 TV, 05.VI, 21.51) – recomandat: că lucrul ăsta
„Ne vedem mâine seară la orele 20 fix” (B1 TV, 08.VI, 23.46)  – recomandat: Ne vedem mâine seară la ora 20 fix
„la orele 16” (B1 TV, 10.VI, 22.57) – recomandat: la ora 16; „în jurul orelor 21” (B1 TV, 16.VI, 20.04) – recomandat: în jurul orei 21.